text: Fyrværkeri-sag: Nu sprænges det i luften
  10 september 2010 kl. 10.23
  Hærens ammunitionsryddere er lige nu ved at sprænge fyrværkeriet i luften.
  At dømme ud fra de kraftige brag og den 20 meter høje paddehatsky, er det kraftige sprængstoffer, der er tale om på ejendommen i Jels.
  Politiet har hele natten og indtil nu været i gang med at ransage landbrugsejendommen, som har fungeret som fyrværkerifabrik og lager. 
  Hærens ammunitionsryddere har lige sprunget en cementblander i luften indeholdende sprængstof. 
  Under eksplosionen fløj der objekter 200 meter væk fra sprængningsstedet.
  